পূর্ব এশিয়ার ইতিহাস
এরপর শাং সাম্রাজ্য হুয়াংহো নদীর উপত্যকায় শাসন করে। শাং সাম্রাজ্যের ইতিহাস জানা যায় "শুজিং" (ক্লাসিকস অব হিস্ট্রি), "ব্যাম্বু অ্যানাল্‌স" ও "শিজি" থেকে। প্রথাগত সময়কাল অনুযায়ী, শাংরা খ্রিস্টপূর্ব ১৭৬৬ থেকে ১১২২ অব্দ পর্যন্ত শাসন করে। কিন্তু ব্যাম্বু অ্যানাল্‌সে উল্লেখিত বর্তমান সময়ের নথি থেকে পাওয়া তথ্য অনুসারে তারা খ্রিস্টপূর্ব ১৫৫৬ থেকে ১০৪৬ অব্দ পর্যন্ত শাসন করে।
সুই সম্রাট ওয়েন
সুই সম্রাট ওয়েন (隋文帝; ২১ জুলাই, ৫৪১ – ১৩ আগস্ট, ৬০৪) ছিলেন চীনের সুই সাম্রাজ্যের (৫৮১ – ৬১৮) প্রতিষ্ঠাতা ও প্রথম সম্রাট। তার পারিবারিক নাম ছিল ইয়াং জিয়ান, সিয়ানবেই নাম পালিউরু জিয়ান, এবং ডাকনাম নালুওইয়ান। তিনি বৌদ্ধ ধর্মের অনুসারী ছিলেন এবং তার সাম্রাজ্যে বৌদ্ধ ধর্ম প্রচারের জন্য কাজ করেন। জিন সাম্রাজ্য সময়কালের পর চীনকে পুনরায় একত্রিত করার জন্য তাকে চীনের ইতিহাসের একজন গুরুত্বপূর্ণ শাসক বলে অভিহিত করা হয়। তার শাসনামলে চীনের মহাপ্রাচীর বর্ধিতকরণের কাজ করা হয় এবং গ্র্যান্ড খাল খনন করা হয়।